קירקורוב מקבל את עיטור הכבוד מהנשיא פוטין, 15 בנובמבר 2017.
**פיליפ בדרוסוביץ' קירקורוב** (ברוסית: **Фили́пп Бедро́сович Кирко́ров**; נולד ב-30 באפריל 1967) הוא זמר אסטרדה, שחקן קולנוע, מפיק ומלחין רוסי, ממוצא בולגרי. בשנת 2008 הוענק לו תואר אמן העם של הפדרציה הרוסית, בשנת 2008 תואר אמן העם של אוקראינה ובשנת 2018 תואר אמן העם של מולדובה.
קירקורוב זכה חמש פעמים בפרס "האמן הרוסי הנמכר ביותר" בטקסי פרסי המוזיקה העולמית.

קורות חיים
----------

קירקורוב נולד בוארנה שבבולגריה, לזמר הבולגרי-ארמני בדרוס קירקורוב ולוויקטוריה (לבית ליחצ'בה), זמרת בולגרייה ממוצא יהודי.

ב-1984 החל ללמוד בבית ספר למוזיקה על שם גנסיני, וב-1988 סיים את התואר הראשון.

הופעתו הראשונה בטלוויזיה הייתה בנובמבר 1985 בתוכנית "הרחיבו את המעגל", בה שר את השיר "אליושה" בבולגרית. מאז התקדמה הקריירה שלו, והוא הוציא מספר אלבומי מוזיקה. סגנונו המוזיקלי הוא פופ רוסי עם השפעות טורקיות ומערביות. הוא שר במספר שפות, בהן רוסית, בולגרית, ספרדית ואנגלית.

קירקורוב ייצג את רוסיה בתחרות האירוויזיון 1995 עם השיר "Kolybelnaya dlya vulkana" וסיים במקום ה-17. בהמשך היה שותף לכתיבת השירים שייצגו את בלארוס באירוויזיון 2007: "Work Your Magic" שסיים במקום השישי, את אוקראינה באירוויזיון 2008: "Shady Lady" שסיים במקום השני ואת רוסיה באירוויזיון 2016: "You Are the Only One" שסיים במקום השלישי. כן כתב וביצע לאורך השנים גרסאות כיסוי לשירים שונים שבוצעו בתחרויות האירוויזיון, בהם גרסת כיסוי רוסית לשיר דיווה של דנה אינטרנשיונל הישראלית, שזכה באירוויזיון 1998 ולשיר "(I Would (Die for You" של להקת אנטיק אשר זכו במקום השלישי באירוויזיון 2001. באירוויזיון 2021 הפיק את השיר של מולדובה, Sugar.

במקביל הפיק את הסרט המוזיקלי "שיקגו" ברוסיה. כן שיחק במספר סרטים, וזכה בפרס השחקן הטוב ביותר בפסטיבל הסרטים "קינוטאבר" ב-2002, על תפקידו בסרט המוזיקלי "ערבים במשק החקלאי הסמוך לדיקנקה". הופיע בהופעת קמע בסרטים "אהבה בעיר הגדולה", "אהבה בעיר הגדולה 2" ו"אהבה בעיר הגדולה 3".

קירקורוב נחשב לאחד הזמרים המוצלחים ביותר ברוסיה ודבק בו הכינוי "מלך הפופ הרוסי". הוא זכה מספר פעמים בתחרויות מוזיקה, חתן רב פעמי של פסטיבל "שיר השנה", זוכה ב"פרסי ZD" ועוד. זכה חמש פעמים בפרס "האמן הרוסי הנמכר ביותר" בטקסי פרסי המוזיקה העולמית ו-8 פעמים בפרס "אובציה".

ב-1999 נרשם בספר השיאים של גינס על מספר הופעות שיא במסגרת מסע ההופעות "רק חודש אחד ורק בשבילכם". הוא נודע בהופעותיו הססגוניות, בהן הוא מופיע ברחבי העולם. הופיע מספר פעמים בישראל בשנות ה-90 וה-2000.

בשנת 2010 הואשם כי הכה את המפיקה מרינה יבלוקובה ונסע ביוזמתו להיבדק בבית חולים שיבא בתל השומר. בסוף התברר כי הוא דחף אותה קלות והיא החליטה לנצל את המקרה למטרת פרסום.

בטקס חלוקת הפרסים בטקס "גרמופון הזהב" של שנת 2010 קיבל שני פרסים באותו טקס, וזאת בפעם הראשונה בהיסטוריה של התחרות. כמו כן נרשם בתור הזמר היחידי ברוסיה שקיבל פרס בתחרות זו מדי שנה במשך כל 17 השנים שהטקס קיים.

באוקטובר 2011 השיק את המופע החדש שלו שנקרא "אחר" וזכה בטקס פרסי Muz-TV בתור המופע המוצלח ביותר לשנת 2012, וכן באותו הטקס זכה בתור הזמר המוצלח ביותר של 10 השנים האחרונות וגם בתור הווידאו קליפ המוצלח של השנה. וכן המשיך בסיבוב הופעות עם המופע "אחר" בכל העולם.

בשנת 2022 הוא הוציא שיר ביחד עם אנה אסטי שהגיע לראש מצעד הפזמונים ברוסיה.

חיים אישיים
-----------

בסוף שנת 2011 הכריז במהלך טקס "גרמופון הזהב" כי נולדה לו בת. הבת נולדה בארצות הברית בעזרת אם פונדקאית שקירקורוב בחר ועל ידי תרומת ביצית. הבית שנקנה עבורו במיאמי עמד ריק כיוון שהפפראצי גילו אותו ולא נתנו מנוחה לאב הטרי והילדה. בגיל שלושה חודשים הועברה התינוקת למוסקבה, שם טיפלה בה דודתו של קירקורוב.

ב-29 ביוני 2012 נולד בנו השני, גם כן בארצות הברית על ידי אם פונדקאית.

אשתו לשעבר הייתה הזמרת אלה פוגצ'ובה, שהופיעה לצדו לעיתים.

קירקוב גר בבית פרטי, על חצי אי, ליד רובע קונצבו של מוסקבה והעיר קרסנוגורסק.

קישורים חיצוניים
----------------

ויקישיתוף מדיה וקבצים בנושא **פיליפ קירקורוב** בוויקישיתוף
* אתר האינטרנט הרשמי של פיליפ קירקורוב (ברוסית)
* פיליפ קירקורוב, ברשת החברתית פייסבוק

* פיליפ קירקורוב, ברשת החברתית אקס (טוויטר)

* פיליפ קירקורוב, ביישום טלגרם

* פיליפ קירקורוב, ברשת החברתית אינסטגרם

* פיליפ קירקורוב, ברשת החברתית טיקטוק

* פיליפ קירקורוב, ברשת החברתית VK

* פיליפ קירקורוב, סרטונים בערוץ היוטיוב

* פיליפ קירקורוב, במסד הנתונים הקולנועיים IMDb (באנגלית)

* פיליפ קירקורוב, באתר AllMovie (באנגלית)

* פיליפ קירקורוב, במסד הנתונים הקולנועיים KinoPoisk (ברוסית)

* פיליפ קירקורוב, באתר ספוטיפיי

* פיליפ קירקורוב, באתר Last.fm (באנגלית)

* פיליפ קירקורוב, באתר AllMusic (באנגלית)

* פיליפ קירקורוב, באתר MusicBrainz (באנגלית)

* פיליפ קירקורוב, באתר דיזר

* פיליפ קירקורוב, באתר Yandex.Music (ברוסית)

* פיליפ קירקורוב, באתר Discogs (באנגלית)

* פיליפ קירקורוב, באתר Songkick (באנגלית)

* פיליפ קירקורוב, באתר Genius

* פיליפ קירקורוב, באתר SecondHandSongs
* פיליפ קירקורוב באתר zvuki.ru (ברוסית)
* טל פרי, "הקהל הישראלי נפלא", באתר nrg‏, 20 במרץ 2002
* מרב יודילוביץ', הקרקס של קירקורוב, באתר ynet, 1 במאי 2011

הערות שוליים
------------

1. ↑  "Dimitris Kontopoulos and Phillip Kirkorov to compose Lazarev’s song for Stockholm 2016", Eurovisionary, דצמבר 2015
2. ↑  כוכב הפופ הגדול ברוסיה אושפז לבדיקה פסיכיאטרית בישראל, באתר וואלה!‏, 9 בדצמבר 2010
3. ↑
4. ↑
5. ↑

| רוסיהרוסיה רוסיה באירוויזיון |
| --- |
| 

|  |
| --- |
| 
* **1994**: יודיף (Vyechniy stranik)‏
* **1995**: פיליפ קירקורוב (Kolibelnaya dlya vulkana)‏
* **1996**: אנדריי קוסינסקי (Ya eto ya)‏
* **1997**: אלה פוגצ'ובה (Primadonna)‏
* ~~1998~~
* ~~1999~~
* **2000**: אלסו (Solo)‏
* **2001**: מומיי טרול (Lady Alpine Blue)‏
* **2002**: פרמייר מיניסטר‏ (Northern Girl)‏
* **2003**: ט.א.ט.ו. (Ne ver', ne boysia)‏
* **2004**: יוליה סאביצ'בה (Believe Me)‏
* **2005**: נטליה פודולסקייה (Nobody hurt no-one)‏
* **2006**: דימה בילאן (Never Let You Go)‏
* **2007**: סרברו (Song Number 1)‏
* **2008: דימה בילאן (Believe)**‏
* **2009**: אנסטסיה פריחודקו (Mamo)‏
* **2010**: פטר נאליץ' & חברים (Lost and Forgotten)‏
* **2011**: אלכסיי וורוביוב (Get You)‏
* **2012**: בורנובסקיה בבושקי (Party for Everybody)‏
* **2013**: דינה גריפובה (What If)‏
* **2014**: האחיות טולמצ'בי (Shine)‏
* **2015**: פולינה גאגארינה (A Million Voices)‏
* **2016**: סרגיי לזרב (You Are the Only One)‏
* ~~**2017**: יוליה סמוילובה (Flame Is Burning)~~‏
* **2018**: יוליה סמוילובה (I Won't Break)‏
* **2019**: סרגיי לזרב (Scream)‏
* **~~2020~~**: ליטל ביג‏ (Uno)‏
* **2021**: מניז'ה (Russkaya Zhenschina)‏
* ~~2022 עד 2024~~
 |

 |

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007428906805171
* BIBSYS: 9049806
* GND: 1268409758
* ISNI: 0000 0000 3742 9805
* LCCN: no00007887
* LNB: 000283046
* MusicBrainz: 3e6ed59b-2a9d-4957-92f5-e2fd453f8e1b
* VIAF: 11844087
* WorldCat: lccn-no00007887

 |